በ2018 መሬት  ያልተመለመደ  የመሬት መንቀጥቀጥ እንደምታስተናግድ ተመራማሪዎች አስጠነቀቁ
ተመራማሪዎች በአዲሱ የፈረንጆቹ የ2018 ዓመት መሬት ያልተለመደ የመሬት መንቀጥቀጥ  ልታስተናግድ እንደሚችል አስጠንቅቀዋል፡፡  ሳይንቲስቶቹ እንዳስቀመጡት ባለፈው አምስት አመታት ውስጥ በታየው የመሬት በራሷ ዛቢያ የምታደርገው ዙሪት ፍጥነት መቀነስ ነው፡፡ የአሜሪካዎቹ ኮላራዶ እና ሞንታና ዩኒቨርሲቲ ይፋ ባደረጉት መረጃ መሠረት ባሳለፍናቸው አምስት አመታት ውስጥ መሬት በራሷ ዛቢያ ላይ በመሆን በፀሃይ ዙሪያ የምታደርገው ዙረት ከወትሮው ትክክለኛ ፍጥነት እየቀነሰ መጥቷል፡፡ይህ ክስተት ደግሞ ምድርን ለከፍተኛ ችግር ሊዳርጋት እንደሚችል ነው ተመራማሪዎች የተናገሩት፡፡የመሬት ውስጣዊ እንቅስቃሴዋ የነገን ማንነቷን ለመተንበይ የሚያስችል መሆኑን የሚናገሩት ተመራማሪዎች ከአምስት አመታት በፊት የታየው የመሬት ያልተለመደው እንቅስቃሴዋ መቀየር ከፍተኛ እና ያልተለመደ የመሬት መንቀጥቀጥን ሊያስከትል እንደሚችል ነው የገለጹት፡፡በዚህም ምክንያት ከገባ ገና ቀናቶች በተቆጠሩበት የፈረንጆቹ አዲሱ አመት በርከት ያሉ የመሬት መንቀጥቀጥ ሊከሰት እንደሚችል ጥናቱ ያሳያል፡፡ተመራማሪዎቹ በአምስተኛው አመት ላይ ሆነው ሲናገሩ አሁን ምድር ያላትን ተፈጥሮአዊ ይዘት በማጣቷ ምክንያት የአለማችን ትልቁ የስነ ምህዳር መረጃ መሰብሰቢያ ማሽን በተፈጠረው የመሬት ዙረት ፍጥነት መቀነስ ችግር ምክንያት ሙሉ ለሙሉ ሥራውን ማቆሙ እየተነገረ ነው፡፡ሃድሮን ኮሊደር የሚል ስያሜ ያለው ይህ የመረጃ መሰብሰቢያ መሳሪያ በመሬት እንቅስቃሴ መዘገየት ምክንያት ሥራውን ያቆመው ከዓመት በፊት መሆኑ እየተገለጸ ነው ፡፡በዚህም ምክንያት ስነ-ምህዳር መረጃዎችን ለማግኘት ከፍተኛ የጨረራ አመንጪ መሣሪያዎችን ለመጠቀም ተገደዋል፡፡ሳይንቲስቶቹ ባረጋገጡት መሠረት በዚህ ችግር ምክንያት በርካታ ፕላኔቶች የመፈጠር እድል ይኖራቸዋል፡፡ይህ ሊፈጠር ለሚችለው የመሬት መንቀጥቀጥ ችግርን ለመቋቋም ሀገራት በጋራ መሥራት እንዳለባቸውም ነው ሳይንቲስቶቹ ያሳሰቡት። (ምንጭ: ዩሮ ኒዉስ) 